Diari Oficial de la Generalitat Valenciana


Sumari del DOGV 4025, del 20-06-2001 (2001/5744)

RESOLUCIÓ de 31 de maig de 2001, de la Direcció General d'Ordenació i Innovació Educativa i Política Lingüística, per la qual s'autoritza l'ensenyança d'assignatures optatives del tercer cicle del grau mitjà de música en determinats conservatoris professionals de música, a partir del curs 2001-2002.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/5744


Data del document
:   31-05-2001

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * Catarroja
    * Requena
    * Carcaixent
    * Torrent

RESOLUCIÓ de 31 de maig de 2001, de la Direcció General d'Ordenació i Innovació Educativa i Política Lingüística, per la qual s'autoritza l'ensenyança d'assignatures optatives del tercer cicle del grau mitjà de música en determinats conservatoris professionals de música, a partir del curs 2001-2002. [2001/A5744]
  
El Decret 151/1993, de 17 d'agost, pel qual s'establix el currículum dels graus elemental i mitjà de música i es regula l'accés als dits graus a la Comunitat Valenciana, establix, en l'article 11, l'oferta obligatòria en el tercer cicle del grau mitjà de les assignatures optatives de Cor, Piano Complementari, Orquestra i Fonaments de Composició, i igualment determina la possibilitat que els centres docents puguen proposar l'ampliació d'esta optativitat a altres assignatures, de manera que se singularitze la seua oferta educativa establint itineraris formatius segons el projecte educatiu del centre i els interessos, motivacions i necessitats de l'alumnat que va a culminar el grau mitjà.
  
A fi de possibilitar dits objectius i d'acord amb l'Orde de 10 de novembre de 1998, de la Conselleria de Cultura, Educació i Ciència, per la qual s'establixen les condicions acadèmiques per a la impartició d'estes assignatures optatives, així com el procediment per a la seua autorització, entre les que es conferix a la Direcció General d'Ordenació i Innovació Educativa i Política Lingüística la competència per a resoldre les sol·licituds presentades.
  
Considerant que l'apartat 10 de la citada orde contempla la data de 10 de març com a límit perquè els directors territorials de Cultura i Educació remeten les sol·licituds que complisquen els requisits establits, per a la seua resolució per la Direcció General d'Ordenació i Innovació Educativa i Política Lingüística, resolc:
  
Primer
  
S'autoritza als centres docents que es relacionen en l'annex únic de la present resolució perquè, a partir del curs 2001-2002, puguen impartir les assignatures optatives que es relacionen en l'apartat corresponent a cada centre.
  
Segon
  
L'autorització s'entendrà, en tot moment, condicionada al compliment de les condicions i requisits que establix la citada Orde de 10 de novembre de 1998.
  
Tercer
  
Les assignatures optatives que s'autoritzen als conservatoris de música de titularitat municipal que hagen de ser impartides per professors que no pertanguen al Claustre, hauran de reunir els requisits de titulació per a impartir la docència en els graus elemental i mitjà de música.
  
Quart
  
Els serveis d'Inspecció Educativa de les direccions territorials de Cultura i Educació corresponents recolzaran la implantació d'estes ensenyances i verificaran l'aplicació de les normes que les regulen.
  
València 31 de maig de 2001
  
El director general d'Ordenació i Innovació Educativa
  
i Política Lingüística,
  
JOSEP VICENT FELIP I MONLLEÓ
  
ANNEX
  
1. Centre: Conservatori Professional de Música de Carcaixent.
  
Assignatures optatives i cursos en què s'autoritzen:
  
Denominació:
  
- Elements de Luthería.
  
- Estudi del Baix Continu a través del Contrabaix.
  
- Construcció de la Canya.
  
Cursos que s'autoritzen: tercer cicle de grau mitjà.
  
2. Centre: Conservatori Professional de Música de Catarroja.
  
Assignatures optatives i cursos en què s'autoritzen:
  
Denominació: Informàtica Musical.
  
Cursos que s'autoritzen: tercer cicle de grau mitjà.
  
3. Centre: Conservatori Professional de Música de Requena.
  
Assignatures optatives i cursos en què s'autoritzen:
  
Denominació: Informàtica Musical.
  
Cursos que s'autoritzen: tercer cicle de grau mitjà.
  
4. Centre: Conservatori Professional de Música de Torrent.
  
Assignatures optatives i cursos en què s'autoritzen:
  
Denominació:
  
- Context Artisticocultural dels Estils Musicals.
  
- Aproximació a la Música Contemporània.